AN NOU EKSTRAODINE… 10 / 06 Poste nan BELNEGES, Bote ANNDAN, Enspirasyon, Motivasyon Se pa jan de piblisite sa yo ki mache nan sosyete pa nou an. Si l pa gen yon bit rabòday anba l, si l pa gen yon pawòl ki gen rapò ak fè bagay, si l pa raz li pa p ka mache…
M pa gen okenn lajan, konpayi telefòn sa ban mwen pou m di sa m pral di a. Men nan reflechi, nan gade pankat nan lari a ki gen piblisite sa a, nan gade l sou tele (Lè m te konn gad tele), nan chèche vrè sans ki kache dèyè l, m pa di pap gen lòt, men pou mwen, potko janm gen yon mesaj osi fò, nan yon piblisite an Ayiti. Potko janm gen yon piblisite ki gen gwosè filozofi sa ki kache dèyè l. Potko janm gen youn ki ka motive m jan sa a fè l la, pou m regle zafè m.
5 Comments OU SE YON BEL NEGES: GESSICA GENEUS 7 / 06 Poste nan BELNEGES, Ou se yon BEL NEGES -Alo
– Oui, Hello… J’suis devant la maternité. Ou es-tu exactement? (Aksan parizyen)
-Ou te mèt tann mwen kote w ye a, m ap sòti pou w ka wè m kounya.
Se konvèsasyon sa a, nan telefòn ki pral fè m rankontre Gessica fas a fas, pou yon premye fwa. Depi plis pase de (2) semèn, n ap pale sou rezo sosyo yo. San l pa t konnen ki moun mwen ye, li voye nimewo telefòn li ban mwen, pou nou te ka planifye entèvyou sa a, ou pral li kounya.
Anvan menm, nou te fè ti chita pale a, gen yon koneksyon ki te gentan fèt. Li kòmanse felisite m pou inisyativ BELNEGES la, e se konsa, nou youn kòmanse ap ri, ak sa lòt la ap di.
A pa de aksan parizyen an, ki pa t fin twò sonnen byen nan zorèy mwen, souri l, abilite l pou l kominike, pou l pale ak moun, se yon bagay ekstraodinè. Menm kote a, li komanse poze m kesyon pèsonèl. Tankou ki laj mwen genyen, èske m vwayaje anpil elatriye… Se te yon plezi pou m te reponn li ak tout senserite m. Men kòm se travay, mwen te vin travay, mikwo m te gentan prè, pou m al dekouvri, èske tout bon Gessica, se yon Bèl Nègès?
Fè yon ti gade avè m, paske m pat pran tan, pou m te dekouvri sa… Kontinye li →
16 Comments MIZIK LAVI: AYO 5 / 06 Poste nan BEL TI MIZIK, BELNEGES, Mizik Lavi Depi w ta gen yon bagay, nenpòt sa l ta ye a k ap anmède w, ki anpeche w viv, ki mete pye sou kou w. Pi bon mizik pou w tande, k ap remete w sou wout lajwa, sou wout lavi, sou wout pou wè limyè… Se Mizik AYO!
Petèt, lè televizyon an Ayiti te itil moun toujou, ou te konn gade yon videyo mizik Ayo, sitou sou chèn 5 ki rele “Down on my Knees“. Se konsa, nan renmen gad “Videomax”, (yon emisyon mizik sou chèn 5 nan kòmansman ane 2000 yo ki te trè popilè) je m te tonbe sou Ayo pou premye fwa. E se premye fwa sa a tou, li te tou pran ti kè m pou li, mizik li te tou fè plas li nan nanm mwen.
Menm lè nan epòk sa a, pou m t al nan sibèkafe, se te yon liks, plizyè ane aprè, lè m vin gen aksè pi fasil a entènèt , m chèche Ayo kou moun fou, paske mizik li te gentan fè yon gwo efè nan lavi m.
Se sèten Ayo, osinon moun ki enspire l ekri tèks mizik li yo, pase anpil mizè, anpil tribilasyon nan relasyon (lanmou) sitou. Lè pou l kriye li kriye, lè pou l rele li rele, men sa ki fè mizik li jodi a se Mizik Lavi, se paske Ayo se yon sòlda, menm kote l ap trennen sou jenou l lan, tèlman eksperyans li sot fè a difisil, se menm jenou sa a li detire, pou l kanpe pou l di: “M vle danse, m vle danse, m vle santi m byen, m vle tounen fanm mwen ye toutbon an” Byen enstale w, ann al dekouvri bèl ti mizik Ayo ki pral enspire w… Kontinye li →
Leave a comment PINGA W JANM RATE ANYEN!!! 3 / 06 Poste nan BELNEGES Jis pou raple w kilè e kisa w ap jwenn sou belneges.com chak semèn
LENDI/MADI: BOTE ANNDAN
-Yon atik ki pale sou bote anndan (Efò, Konesans, Pasyon pou lavi…)
-Plizyè twit ak mesaj sou Facebook k ap ede w grandi
-Foto ki ka motive w sou Facebook, Pinterest, Instagram ak Tumblr
MEKREDI/JEDI: MIZIK LAVI -Yon atik ki prezante w yon atis, yon tèks mizik osinon yon mizik
-Plizyè twit ak mesaj sou sa mizik la vle di
-Foto atis la sou Facebook, Pinterest, Instagram ak Tumblr, jis pou w ka konnen l plis
WIKENN/VANDREDI/SAMDI: BOTE DEYO
-Yon atik ki pale w de bote deyò (Cheve, zong, Po, Pwodui bote …)
-Plizyè twit ak mesaj sou rechèch pwodui, sou astis ak trik ki ka fasilite w pran swen sa ki pa w
-Foto ki gen rapò ak atik la sou Facebook, Pinterest, Instagram ak Tumblr
DIMANCH: BON TI MANJE/VWAYAJ/L.P.D (Likidasyon Pa Dire)
Mèsi dèske w pral toujou vizite http://belneges.com/
Leave a comment KITE M PALE W DE BELNEGES! 3 / 06 Poste nan BELNEGES, Bote ANNDAN, Bote DEYO Filozofi pwojè BELNEGES la se: BOTE ANNDAN KOU DEYO
5 Comments BYEN FE L POU L KA BON POU OU!!! 29 / 05 Poste nan BELNEGES, Bote DEYO, Swen Cheve Natirèl Bèl Nègès yo, vakans lan rive. E se pa mwen ki pral di nou, lè vakans (Peryòd mwa Jen-Jiyè.Dawout), tanperati pi wo, li vin fè pi cho. Se sa ki fè anpil medam, toujou pwofite de peryòd sa pou mete alonj. Non sèlman, li fè yo pa bezwen ap penyen chak jou, men li pwoteje cheve yo, de solèy cho a ki pa fin twò bon pou cheve a.
Koutpeny sa yo ka non sèlman fè bèl ti cheve w yo repoze, men ak swen w pral ba yo pandan yo anba très yo, ap ede yo pouse plis. Men fò w byen konnen depi anvan ou mete très yo nan tèt ou, kisa w dwe fè. Pou olye alonj lan fè cheve w vini, pou se pa rache li rache yo.
Kite m pataje eksperyans mwen avè w… Kontinye li →
6 Comments AN N AL AVEM: SOU PLAS LA 27 / 05 Poste nan BELNEGES, Vwayaj J'<3 Pétion-Ville…
Sa fè yon bon ti tan, m ap wè ti pankat sa yo ki make J'<3 Pétion-ville, ma ville bouge” nan anpil kote nan lari a. M toujou ap mande tèt mwen, èske se pwopagand lan k ap fè wout li, osinon gen yon bagay ki ka fè m retonbe damou vil sa ki te banm lavi a.
1 Comment AYITI NATIVES CO, POU TOUT BELNEGES!!! 24 / 05 Poste nan BELNEGES, Bote DEYO, Swen Cheve Natirèl, Swen Po -Ou se Bèl Nègès, kanmenm…
1 Comment Swiv zanmi’w Bèlnègès